Анатолий Жигулин
Живот! Аз всичко ти прощавам…

Превод от руски: Андрей Андреев, —

chitanka.info

Живот! Аз всичко ти прощавам:

войни и болести, и глад,

това, че всичко отшумява

във твоя огнен кръговрат.

Прощавам ти за отредени

човешка злоба и беда,

закономерните измени

в приятелствата,

в любовта.

Не, оправдания не търся!

Сърцето ми оневини

дори горчилките ти гъсти

от трудните колимски дни.

Макар че вечно аз ще стина

под черна пръст,

без знак над мен,

че ще изчезна, ще замина –

докрай ще съм непримирен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.